To‘g‘ridan-to‘g‘ri xususiy xorijiy investitsiyalarni jalb qiluvchi korxonalar uchun soliq imtiyozlarini qo‘llash tartibi to‘g‘risidagi nizomga o‘zgartirishlar kiritish haqida

O‘zbekiston Respublikasi Prezidentining 2018-yil 26-dekabrdagi PQ-4086-son “O‘zbekiston Respublikasining 2019-yilgi asosiy makroiqtisodiy ko‘rsatkichlari prognozi va Davlat budjeti parametrlari hamda 2020-2021-yillarga budjet mo‘ljallari to‘g‘risida”gi va 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Respublikasining reytingini yaxshilashga doir qo‘shimcha chora-tadbirlar to‘g‘risida”gi qarorlariga muvofiq O‘zbekiston Respublikasi Moliya vazirligi, Davlat soliq qo‘mitasi va Iqtisodiyot va sanoat vazirligi qaror qiladi: 
 1. O‘zbekiston Respublikasi Moliya vazirligi, Davlat soliq qo‘mitasi va Iqtisodiyot vazirligining 2016-yil 9-avgustdagi 61, 2016-24, 121-son qarori (ro‘yxat raqami 2822, 2016-yil 26-avgust) (O‘zbekiston Respublikasi qonun hujjatlari to‘plami, 2016-y., 34-son, 407-modda) bilan tasdiqlangan To‘g‘ridan-to‘g‘ri xususiy xorijiy investitsiyalarni jalb qiluvchi korxonalar uchun soliq imtiyozlarini qo‘llash tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Muqaddimadan “va Respublika yo‘l jamg‘armasiga majburiy ajratmalar” degan so‘zlar chiqarib tashlansin.
 2. 1-banddan beshinchi va oltinchi xatboshilar chiqarib tashlansin.
 3. 6-bandning birinchi xatboshisidan “va Respublika yo‘l jamg‘armasiga majburiy ajratmalar” degan so‘zlar chiqarib tashlansin.
 4. 7-bandning birinchi va ikkinchi xatboshilaridan va 2-ilovadan “va Respublika yo‘l jamg‘armasiga majburiy ajratmalarni” degan so‘zlar chiqarib tashlansin.
 5. 9-banddan “va majburiy ajratmalar” degan so‘zlar chiqarib tashlansin.
 6. 3 va 4-ilovalardan “M.O‘. (muhr mavjud bo‘lgan taqdirda)” degan so‘zlar chiqarib tashlansin.